Um viðburðinn Laugardagskvöldið 12. október nk. mun Krummi Björgvinsson koma fram í Djúpinu við Hafnarstræti ásamt þeim Bjarna M. Sigurðarsyni og Gauki en lagahöfundarnir Daníel Hjálmtýsson og Kalli sjá um að kynda húsið áður en Krummi stígur á svið í kjallaranum . Sannlega má segja að hér séu á ferð þrjár af fegurstu röddum landsins en Krummi , Daníel og Kalli vinna nú allir að sólóefni þar sem lagt er upp með þjóðlagatónlist með skírskotun til útlagakántrís og hippatónlistar 6. og 7. áratugarins meðal annars . Allir flytja þeir frumsamið efni á tónleikunum en það er aldrei að vita nema þeir hristi sig saman í eitthvað uppáhalds . Krummi trónir nú á toppi Vinsældarlista Rásar 2 með fyrstu smáskífu sína " Stories To Tell " og er fleiri laga að vænta á næstunni . Tónleikarnir hefjast kl. 21.00 og hefst miðasala á www.tix.is föstudaginn 20. september nk. kl. 10.00 Miðaverð í forsölu 2.500 krónur og 3.000 krónur við hurð ÖRFÁIR MIÐAR Í BOÐI Hægt er að snæða kvöldverð á undan tónleikum og fara borðapantanir fram í gegnum s . 551-3340